Kuna foorid ei tööta, on liiklus häiritud Toompuiesteel, Kaarli puiesteel, Tõnismäe tänaval, Endla tänaval ja Toompea tänaval.

Tallinna transpordiameti liikluskorralduse osakonna juhataja Talvo Rüütelmaa selgitas, et kahjustatud kaableid vahetatakse, kuid see võtab aega ning liiklus võib olla Tallinna kesklinnas Tõnismäe piirkonnas häiritud ka neljapäeva hommikul.

Liiklejatel palutakse neljapäeval võimalusel Toompuiesteed, Kaarli puiesteed, Tõnismäe tänavat, Endla tänavat ja Toompea tänavat liiklemiseks mitte kasutada. Liiklemine on seal küll võimalik, kuid võtab tavapärasest rohkem aega.